จักรพรรดินิโจ

**จักรพรรดินิโจ** (; 31 กรกฎาคม ค.ศ. 1143 – 5 กันยายน ค.ศ. 1165) เป็นจักรพรรดิญี่ปุ่นองค์ที่ 78 ตามลำดับการสืบราชบัลลังก์แบบดั้งเดิม รัชสมัยของพระองค์อยู่ในช่วง ค.ศ. 1158 ถึง 1165

## พระราชวงศ์
ก่อนขึ้นครองราชบัลลังก์ดอกเบญจมาศ นิโจมีพระนามส่วนพระองค์ (*อิมินะ*) ว่า เจ้าชายโมริฮิโตะ ()

พระองค์เป็นพระราชโอรสองค์โตในจักรพรรดิโกะ-ชิรากาวะ และเป็นพระราชบิดาในจักรพรรดิโรกูโจ

*จักรพรรดินี: เจ้าหญิงโยชิโกะ (姝子内親王) ภายหลังเป็น ทากามัตสึอิง (高松院) พระราชธิดาในจักรพรรดิโทบะ
*จักรพรรดินี: ฟูจิวาระ โนะ อิกูชิ (藤原育子) ธิดาในฟูจิวาระ โนะ ทาดามิจิ
*ไท-โคไตโง: ฟูจิวาระ มาซูโกะ (藤原多子) ภายหลังเป็นสมเด็จพระจักรพรรดินี พระบรมอัยยิกาเจ้าโอมิยะ ธิดาในโทกูไดจิ คินโยชิ
*โทกุ-โนะ-คิมิ (督の君) ธิดาในมินาโมโตะ ทาดาฟูซะและภรรยาของฟูจิวาระ โนะ นาริจิกะ
*คาซูงะ-โดโนะ (春日殿) ธิดาในนากาฮาระ โมโรโมโตะ
** พระราชธิดาองค์แรก: เจ้าหญิงโยชิโกะ (僐子内親王; 1159-1171)
*อูเมเรียว-คิมิ (右馬助) ธิดาในมินาโมโตะ มิตสึนาริ
** พระราชโอรสองค์แรก: เจ้าชายนักบวชซนเอะ (尊恵法親王; 1164-1192)
*โอกูระ-ไดซูเกะ (大蔵大輔)
** พระราชโอรสองค์ที่ 2: เจ้าชายโนบูฮิโตะ (順仁親王) กลายเป็นจักรพรรดิโรกูโจ
* ธิดาในมินาโมโตะ ทาดาฟูซะ
** พระราชโอรสองค์ที่ 3: ชิเนะ (真恵)

## เหตุการณ์ในพระชนม์ชีพของจักรพรรดินิโจ
จักรพรรดินิโจได้รับการสถาปนาเป็นรัชทายาทในจักรพรรดิโกะ-ชิรากาวะ

* ***ปี[[โฮเง็ง (ศักราช)|โฮเง็ง]]ที่ 1***, วันที่ 2 เดือน 7 (ค.ศ. 1156): ไดโจโฮโอ โทบะ สวรรคตเมื่อพระชนมายุได้ 54 พรรษา
* ***ปีโฮเง็งที่ 1***, วันที่ 10–29 เดือน 7 (ค.ศ. 1156): เกิดกบฏปีโฮเง็ง
* ***ปีโฮเง็งที่ 4***, วันที่ 11 เดือน 8 (ค.ศ. 1158): ปีที่ 3 ในรัชสมัยของจักรพรรดิโกะ-ชิรากาวะ (後白河天皇三年) องค์จักรพรรดิสละราชบัลลังก์ และสืบราชบัลลังก์โดยโอรสองค์โต หลังจากนั้นไม่นาน จักรพรรดินิโจได้ประกอบพระราชพิธีสืบราชบัลลังก์ดอกเบญจมาศอย่างเป็นทางการ

หลังจากจักรพรรดินิโจประกอบพระราชพิธีราชาภิเษกพระราชอำนาจทั้งหมดอยู่ที่อดีตจักรพรรดิโกะ-ชิรากาวะทำให้ทรงเป็น ไดโจโฮโอ (มหาธรรมราชา)

* ***ปี[[เฮจิ]]ที่ 1***, วันที่ 9–26 เดือน 12 (ค.ศ. 1159): กบฏปีเฮจิ
* ***ปี[[โชกัง]]ที่ 2***, วันที่ 26 เดือน 8 (ค.ศ. 1164): อดีตจักรพรรดิซูโตกุสวรรคตเมื่อพระชนมายุ 46 พรรษา
* ***ปี[[เอมัง]]ที่ 1*** (ค.ศ. 1165): จักรพรรดินิโจสถาปนาเจ้าชายโนบูฮิโตะพระราชโอรสพระองค์เดียวเป็นรัชทายาท และภายหลังกลายเป็นจักรพรรดิโรกูโจ
* ***ปีเอมังที่ 1***, วันที่ 25 เดือน 6 (ค.ศ. 1165): ปีที่ 7 ในรัชสมัยของจักรพรรดินิโจ (二条天皇七年) จักรพรรดิประชวรหนักจนพระองค์ต้องสละราชบัลลังก์ และพระราชโอรสคือ เจ้าชายโนบูฮิโตะ จึงได้สืบต่อราชบัลลังก์ หลังจากนั้นไม่นาน จักรพรรดิโรกูโจจึงได้จัดพระราชพิธีสืบราชบัลลังก์อย่างเป็นทางการ.
* ***ปีเอมังที่ 1***, วันที่ 27–28 เดือน 7 (1165): อดีตจักรพรรดินิโจสวรรคตเมื่อพระชนมายุเพียง 22 พรรษา

## พระราชพงศาวลี

## ดูเพิ่ม
* จักรพรรดิญี่ปุ่น
* รายพระนามจักรพรรดิญี่ปุ่น

## อ้างอิง

## ข้อมูล
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ; OCLC 251325323
* Kitagawa, Hiroshi and Bruce T. Tsuchida, ed. (1975). The Tale of the Heike. Tokyo: University of Tokyo Press.  OCLC 164803926
* Ponsonby-Fane, Richard Arthur Brabazon. (1959).  ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac. (1834). *[[Nihon Odai Ichiran]]*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland. OCLC 5850691
* Varley, H. Paul. (1980). ''Jinnō Shōtōki: A Chronicle of Gods and Sovereigns.'' New York: Columbia University Press. ; OCLC 59145842

นิโจ
หมวดหมู่:โคไตชิ